ตอนนี้ปวดท้องมากจนขยับไม่ได้ค่ะปวดด้านขวาล่างบริเวณท้องน้อย เคยผ่าไส่ติ่งมาแล้วตอนเด็กๆ ก่อนหน้านี้ปวดหลังมาเป็นอาทิตย์แล้วยังไม่หายเพราะนั่งทำงานกับขับรถนาน และปวดท้องคล้ายโรคกะเพาะกินข้าวก็ปวดไม่กินก็ปวดทรมานมากค่ะ จนถึงวันนี้ซึ่งประจำเดือนมาได้สี่วันแล้วมากกว่าทุกครั้ง ปวดร้าวระบมไปหมดทั้งตัวเลยค่ะ ช่วยแนะนำหน่อยค่ะควรทำยังไงเพราะตอนนี้ปวดมาก เป็นๆหายๆแล้วเมื่อคืนก็มีอาการหนาวจนสั่นด้วยค่ะ
สวัสดีค่ะ อาการปวดท้องด้านขวาล่างอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากเคยผ่าไส้ติ่งไปแล้ว ไม่น่ามีเรื่องของไส้ติ่งอักเสบได้ซ้ำค่ะ โดยถ้ามีอาการหนาวสั่นเหมือนมีไข้ร่วมด้วย อาจเกิดจากกรวยไตอักเสบได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรรีบไปพบแพทย์